OPĆINA KOTORIBA

OBRAZLOŽENJE UZ PRORAČUN OPĆINE KOTORIBA ZA RAZDOBLJE
2024.-2026. GODINU

        U skladu s odredbama Zakona o proračunu (N/N 144/2021) sačinjen je Proračun Općine Kotoriba za 2024. godinu s projekcijom za 2025. i 2026. godinu.
        Zakon definira proračun kao akt jedinice lokalne i područne (regionalne) samouprave kojim se procjenjuju prihodi i primici, te utvrđuju rashodi i izdaci jedinice lokalne i područne (regionalne) samouprave za jednu godinu, te projekciju za slijedeće dvije godine, a donosi ga predstavničko tijelo.
        Sukladno članku 42. Zakona o proračunu, Predstavničko tijelo jedinice lokalne i područne (regionalne) samouprave usvaja  proračun jedinice  lokalne i područne (regionalne) samouprave za 2024. godinu na razini skupine (druga razina računskog plana) isto kao projekcija za  2025. i 2026. godinu.
          Proračun Općine Kotoriba za 2024. godinu i Projekcija proračuna za 2025. i 2026. godinu (u daljnjem tekstu: Proračun) izrađeni su u skladu s Uputama za izradu proračuna jedinice lokalne i područne (regionalne) samouprave za razdoblje  2024. – 2026. godine koje je uputilo Ministarstvo financija u rujnu 2023. godine.
          U Uputama Ministarstva financija konstantno se ukazuje obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja. Obzirom da Općina Kotoriba nema ustrojenu lokalnu riznicu u okviru koje bi svi prihodi i rashodi  proračunskih korisnika bili realizirani preko jedinstvenog računa Općine Kotoriba podaci o planiranim vlastitim i namjenskim prihodima i primicima te planiranim rashodima i izdacima iz tih izvora unose se u sustav. Odlukom o izvršavanju proračuna Općine Kotoriba propisano je da proračunski korisnici nisu dužni vlastite i namjenske prihode uplaćivati u proračun.
          Novi Zakon o proračunu u članku 29. propisuje obvezu da se u Općem dijelu proračuna u Računu prihoda i rashoda, rashode iskaže i prema funkcijskoj klasifikaciji. Također se u članku 29. propisuje da Opći dio proračuna  obavezno sadrži i sažetak Računa prihoda i rashoda te sažetak Računa financiranja. 
          Člankom 37. novog Zakona o proračunu propisano je ako jedinice lokalne i područne (regionalne samouprave) ne mogu preneseni manjak podmiriti do kraja proračunske godine, obvezni su izraditi višegodišnje uravnoteženje za razdoblje za koje se proračun donosi. Isto tako ako se preneseni višak, zbog njegove veličine u cijelosti ne može iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi.
          Sukladno članku 31. novog Zakona o proračunu obrazloženje postaje sastavni dio proračuna.


          Podaci plana proračuna prikazuju se s vremenskim razmakom od 5 godina (sukladno Uputama Ministarstva financija), pri čemu se podaci za 2022. godinu odnose na podatke izvršenja, dok se za 2023. godinu navode podaci plana 1. izmjena i dopuna iz lipnja 2023. godine, budući da se 2. izmjene i dopune proračuna za 2023. godinu donose na istoj sjednici kao i sam proračun za 2024. godinu i u vrijeme izrade tog dokumenta važeće su 1. izmjene za 2023. godinu.
           Zakonom o uvođenju eura kao službene valute u Republici Hrvatskoj propisuje se da se proračuni, financijski planovi i drugi prateći dokumenti koji se u godini koja prethodi godini uvođenja eura donose i objavljuju  moraju biti iskazani u novoj službenoj valuti euro.
           Proračun Općine Kotoriba za 2024. godinu planiran je u iznosu od 2.797.000,00 eura, dok su projekcije planirane u iznosu od 1.785.200,00 eura i 1.665.350,00 eura.

 Proračun se sastoji od:
            - Općeg dijela
            - Posebnog dijela
            - Obrazloženje proračuna
                                                                                                                                                                                                                                
OPĆI DIO

Opći dio proračuna čini Sažetak Račun prihoda i rashoda i računa financiranja te Račun prihoda i rashoda i Račun financiranja. Višegodišnji plan uravnoteženja  financiranja sadrži podatke o rezultatu poslovanja iz prethodne godine. Podatak o donosu rezultata poslovanja iz prethodne godine procijenjeni je iznos, jer točni iznos rezultata poslovanja za prijenos u narednu godinu poznat je tek po godišnjem obračunu.

Račun prihoda i rashoda sadrži (po ekonomskoj klasifikaciji i izvorima financiranja) prihode poslovanja (skupina konta 6) i prihode od prodaje nefinancijske imovine (skupina konta 7), te rashode poslovanja (skupina konta 3) i rashode za nabavu nefinancijske imovine (skupina konta 4). Račun financiranja sadrži primitke za financijsku imovinu i zaduživanje (skupina 8) i izdatke za financijsku imovinu i otplatu zajmova (skupina konta 5). 
U okviru planiranih prihoda prihodi od poreza (skupina 61) čine ukupno planiranih prihoda i iznose 893.200,00 eura. Visina planiranih prihoda predviđa se na temelju Izmjena i dopuna Zakona o porezu na dohodak prema kojem mijenja udio raspodjele u porezu na dohodak kao i udio fiskalnog izravnanja.
Planirani prihodi skupine 63 su prihodi iz EU, države i županije i iznose 1.326.900,00 eura i imaju najveći udio. 
U skupini su planirane pomoći iz državnog proračuna temeljem Zakona o financiranju jedinica lokalne i područne (regionalne) samouprave u iznosu od 260.000 eura te druge tekuće pomoći iz državnog i županijskog proračuna. Planirane su i kapitalne pomoći iz državnog  proračuna (Ministarstvo prostornog uređenja, graditeljstva i državne imovine). Pomoći od ostalih subjekata unutar općeg proračuna u iznosu od 20.000 eura su prihodi od Hrvatskog zavoda za zapošljavanje.
                                                                                                                                                                                                                                
Kapitalna pomoć iz državnog proračuna temeljem prijenosa EU sredstava iznosi 556.000,00 eura i odnosi se obnovu zgrade stare škole- centar za kulturu, rekonstrukciju nerazvrstanih cesta sa izgradnjom parkirališta i oborinske odvodnje u ulici Nikole Zrinski, izgradnja i opremanje reciklažnog dvorišta, izgradnja električne punionice automobila. 
                                                                                                                                                                                                                                   
U okviru skupine 64 evidentiraju se prihodi od dobiti trgovačkih društava u suvlasništvu Općine, prihodi od zakupa poslovnih prostora, tržnice i zemljišta te razne naknade ( spomenička renta, služnost javnih površina, naknada za zadržavanje nezakonito izgrađene zgrade u prostoru i dr).
Skupina 65 sadrži prihode od upravnih pristojbi, naknade za groblje, vodni doprinos, doprinos za šume, komunalni doprinos i komunalnu naknadu te prihode proračunskih korisnika.
Skupina 66 su najvećim dijelom prihodi od pruženih usluga te tekućih i kapitalnih donacija, dok skupina 68 sadrži prihode od kazne i ostale prihode Općine i proračunskih korisnika.
Prihodi od prodaje imovine (skupina 7) odnose se na prihode Općine od prodaje poljoprivrednog i građevinskog zemljišta i prodaje objekata – kuća i stanova (sredstva od prodaje stanova na kojima je postojalo stanarsko pravo).

Rashodi se u općem dijelu proračuna navode se zbirno ( Općina i proračunski korisnici), a detaljno su razrađeni u posebnom dijelu proračuna uz poštivanje svih navedenih propisanih proračunskih klasifikacija. 
Izdaci navedeni u Računu financiranja  (skupina 5) odnose se primitke od primljenih kredita i na otplatu glavnice po dugoročnom kreditu Općine.




POSEBNI DIO

U  posebnom dijelu proračuna podaci planiranih rashoda i izdataka raspoređeni su na način da se poštuju sve zakonom propisane klasifikacije:
· Organizacijska
· Ekonomska
· Funkcijska
· Programska
· Izvori financiranja 

                                                                                         RAZDJEL 001 – OPĆINSKO VIJEĆE

Programi navedeni u ovom razdjelu  provode se u ime Općinskog vijeća  kao predstavničkog tijela i Načelnika kao izvršnog tijela.
Rashodi ovog razdjela realiziraju se u okviru djelokruga iz nadležnosti i iz aktivnosti predstavničkog tijela Općine i Općinskog načelnika.



                                                                                                                                                                                                                              
                                                                                                 001 OPĆINSKO VIJEĆE

PROGRAM 1001 PREDSTAVNIČKO I IZVRŠNO TIJELO
Proračunska sredstva planirana kroz ovaj program osiguravaju se za naknade vijećnicima. Naknade se isplaćuju s ciljem nadoknade troškova dolaska na sjednice te drugih pripadajućih troškova. Visina naknada utvrđena je odlukom Općinskog vijeća.
Planirana je potpora za rad političkih stranaka, troškovi protokola  rada ureda načelnika i troškovi organizacije Dana Općine.
                                                                                                                                                                                                                                
100101 Sredstva za rad Općinskog vijeća
Proračunska sredstva planirana su  za podmirenje rashoda za naknade vijećnicima za rad u Općinskom vijeću i njegovim tijelima. Visina naknade utvrđena je odlukom Općinskog vijeća.                                                                                                                                                                      
100102 Potpora radu političkih stranaka 
Sredstva za funkcioniranje političkih stranaka čiji članovi su članovi predstavničkog tijela Općine Kotoriba, a financiranje je propisano Zakonom o financiranju političkih stranaka.
100104 Rad  ureda načelnika
Planiran je ukupan trošak za bruto plaću i doprinose na plaću  Općinskog načelnika, za reprezentaciju i službena putovanja.
100105 Protokol i informiranje
Kroz ovaj se program planiraju sredstva za podmirenje obveza Općine vezanih uz promidžbu i informiranje ( radio, TV, glasila i sl.) te odvijanje protokola. 
100106 Organizacija proslave Dani Kotoribe
Planiran je ukupan trošak organizacije proslave Dana Općine.
100107 Potpora za rad Vijeća romske nacionalne manjine
U proračunu Općine osiguravaju se i sredstva za Vijeće romske nacionalne manjine. Sredstva su osigurana u istim  iznosima po godinama.

RAZDJEL 002 OPĆINSKA UPRAVA-IZVRŠNA TIJELA OPĆINE

Sve administrativne  poslove za potrebe Općinskog vijeća, za potrebe načelnika i uprave u cjelini, kao i za potrebe političkih stranaka provodi Jedinstveni upravni odjel.

002 OPĆINSKA UPRAVA-IZVRŠNA TIJELA OPĆINE

PROGRAM 1002 UPRAVA I ADMINISTRACIJA
Aktivnosti se odnose na pripremu materijala i sastanaka, organizaciju i praćenje istih te objavu u propisanim medijima (web, službeni glasnik). U okviru odjela obavljaju se i drugi zajednički, stručni, upravni, kadrovski poslovi, poslovi vezani za javne radove, arhive, poslovi knjigovodstva i računovodstva , financija te drugi opći poslovi. Jedinstveni upravni odjel surađuje s državnim i drugim tijelima vezano uz navedene poslove. 
                                                                                                                                                                                                                                 
A100201 Administrativno i pomoćno osoblje 
Za potrebe funkcioniranja Općinske uprave kroz ovaj program planiraju se sredstva za isplatu bruto plaća i naknada zaposlenicima te reprezentacija i usavršavanje zaposlenika.
A100202 Redovna djelatnost
Planirani su troškovi uredskog materijala i ostali materijalni rashodi te ugovori o djelu za intelektualne i osobne usluge vanjskim suradnicima, troškovi pričuve, objave i natječaji  u službenim glasilima,  javnobilježničke usluge,  sufinanciranje troškova komunalnog redara te ostali rashodi, a sve u svrhu funkcioniranja Općine. 
A100203 Opće javne usluge
Kroz ovaj program planiraju se sredstva za podmirenje troškova energije, komunalnih usluga, zdravstveno-veterinarskih usluga, naknade poreznoj upravi, članarine LAG-a, članarina Hrvatskoj zajednici Općina i Europske grupacije za teritorijalnu suradnju te za računalne i usluge platnog prometa. 
A100204 Financijski rashodi
Osiguravaju se financijska sredstva za otplatu kamata i glavnica primljenih dugoročnih i kratkoročnih kredita. 
A100205 Javni radovi
Planirana su sredstva za isplatu bruto plaća i naknada za prijevoz na posao i s posla osobama na javnim radovima financirano sredstvima Hrvatskog zavoda za zapošljavanje.
T100201 Oprema
U planiranom  razdoblju predviđena su sredstva za nabavu računalne i uredske opreme  za funkcioniranje upravnog odjela Općine, kao i sredstva za tekuće održavanje opreme.

PROGRAM 1003 UPRAVLJANJE IMOVINOM I IMOVINSKO PRAVNI POSLOVI
Cilj programa je provedba aktivnosti kojima se osigurava održavanje javnih, poslovnih i stambenih prostora u vlasništvu Općine te nabava nefinancijske imovine (kupnja zemljišta) i  instaliranje opreme  za videonadzor.

A100301 Pričuva
Planirana su sredstva zajedničke pričuve za stanove i poslovne prostore u vlasništvu Općine. 
K100302 Kupnja nekretnina
Cilj programa je kupnja zemljišta za potrebe proširenja turističke infrastrukture (šudergraba).
T100301 Održavanje i upravljanje imovinom u vlasništvu općine
U navedenoj aktivnosti planirana su sredstva za održavanje poslovnih prostora Općine, za nabavu opreme za nadzor javnih površina i imovine  putem nadzornih kamera.
                                                                                                                                                                                                                                
PROGRAM 1004 ODRŽAVANJE KOMUNALNE INFRASTRUKTURE
U ovom programu obavljaju se poslovi iz domene gradnje i održavanja komunalne infrastrukture u skladu s Programom gradnje i s Programom održavanja komunalne infrastrukture. 

A100401 Tekuće održavanje nerazvrstanih cesta
Prema Zakonu o poljoprivrednom zemljištu Općina je dužna prihode koje ostvari prodajom i zakupom poljoprivrednog zemljišta namijeniti za održavanje cesta i  za razvoj poljoprivrede te su u ovdje predviđeni rashodi za održavanje nerazvrstanih cesta i sanaciju  poljskih puteva radi lakšeg pristupa do poljoprivrednih parcela.                                                                                                                                                                                                  
A100402 Održavanje prometne signalizacije
Planirana su sredstva za nabavu i montažu vertikalne i horizontalne signalizacije te kamere za nadzor brzine.                                                                                                                                                                                                                                                                                                                           
A100403 Uređenje groblja i javnih površina
Temeljem odredbi Zakona o komunalnom gospodarstvu vrši se održavanje zelenih i javnih površina, a radovi su utvrđeni Programom održavanja komunalne infrastrukture za svaku proračunsku godinu. Radovi na održavanju zelenih i javnih površina i radovi na održavanju groblja se sastoje od: gradnje  i sanaciju zelenih površina, održavanje neurednih zelenih površina, održavanje i sadnja nasada drveća, održavanje živica, održavanje cvjetnih gredica, kemijsko tretiranje drveća i ostalog raslinja, skupljanje otpadaka na javnim i zelenim površinama i strojno čišćenje zelenih površina.
A100404 Tekuće održavanje opreme
Održavanje opreme odnosi se na zaštitu i na sanaciju  opreme nakon mehaničkih kvarova.
A100405 Javna rasvjeta
Redovito održavanje javne rasvjete na području Općine izvršava se kroz cijelu godinu prema potrebi (zamjena dotrajalih i nefunkcionalnih rasvjetnih tijela). Tu spada i trošak potrošnje  javne rasvjete.                                                                                                                                                                                      
A100406 Dječja igrališta
Dodatno opremanje dječjeg igrališta sa igralima u ulici Kralja Tomislava.  
A100408 Izgradnja vodovodne mreže
Izrada projektne dokumentacije za produžetak vodovodne mreže u Sajmišnoj ulici.
A100409 Izgradnja kanalizacijske mreže
Izgradnja kanalizacijske mreže u ulici Katarine Zrinski- produžetak.
K100401 Suf. izgradnje kanalizacije
Planirana su sredstva za izgradnju vodovodne i kanalizacijske mreže u Poduzetničkoj zoni Jug i u ulicama K.P.Krešimira IV i Katarine Zrinski te završetak sufinanciranju projekta „Sustav odvodnje i pročišćavanja otpadnih voda, a sve u vidu kapitalne pomoći Međimurskim vodama kao nositelju investicije. Tu su obuhvaćeni i troškovi održavanja kanalizacije te troškovi vođenja investicija Međimurskih voda.                                                                                                                                                                                                                                            
K100402 Izgradnja pješačko-biciklističkih staza i prelaza
Planira se projektiranje i izgradnja pješačko-biciklističke infrastrukture  za  čiju bi se izgradnju apliciralo na bespovratna sredstva iz programa EU.
K100403 Strojevi i oprema
Obuhvaća nabavu nove opreme i strojeva za održavanje javnih, zelenih površina, održavanje groblja, te za nabavu urbane opreme. 
T100401 Rekonstrukcija postojećih ulica
Planirana su vlastita sredstva i sredstva EU za rekonstrukciju nerazvrstanih cesta sa izgradnjom parkirališta i oborinskom odvodnjom za ulice Nikole Zrinski, D. Domjanića, Ivana Mažuranića.                                                                                                                                                                                                                            
T100403 Održavanje građevine kom. infrastrukture
Uređenje spremišta za potrebe komunalne strojeve je započelo 2022. godine, a ove proračunske godine se nastavlja s obnovom pročelja.

PROGRAM 1005 JAČANJE GOSPODARSTVA
Cilj programa je stvaranje uvjeta za razvoj gospodarstva, uz istovremeno osiguravanje izvora financiranja za realizaciju programa izgradnje kom. infrastrukture u poduzetničkoj zoni  Jug-produžetak iz vlastitih sredstava.

A100503 Geodetsko katastarske usluge
Navedena aktivnost obuhvaća rashode vezane za geodetsko-katastarske poslove, te drugih postupaka u vezi sređivanja stanja nekretnina u katastru nekretnina.
K100501 Izgradnja kom. infrast. u pod. zoni
Predviđena je izgradnja osnovne infrastrukture  (ceste u produžetku ind. zone Jug neophodne za stvaranje preduvjeta za prodaju
parcela te  omogućavanje poslovanja poduzetnika.

PROGRAM 1006 POTPORA POLJOPRIVREDI
A100601 Subvencije u poljoprivredi
Cilj programa je unapređenje poljoprivredne proizvodnje kroz sufinanciranje projekta kontrole plodnosti tla.
                                                                                                                                       
PROGRAM 1007 ZAŠTITE OKOLIŠA
Cilj programa je očuvanje i zaštita okoliša, temeljem Zakona o otpadu i Zakona o komunalnom gospodarstvu.

A100701 Gospodarenje otpadom
Ovim su planom prvenstveno predviđena sredstva za plaćanje naknade za korištenje odlagališta komunalnog otpada na području Općine Koprivnički Ivanec.
A100703 Deratizacija, dezinsekcija i zbrinjavanje životinja 
Cilj je zaštite zdravlja pučanstva od zaraznih bolesti. Mjere provodi ovlaštena ustanova, a procjena troškova  vrši se temeljem broja domaćinstva.
U ovom programu sufinanciraju se i troškovi zbrinjavanja pasa lutalica i odvoz lešina pasa i mačaka te veterinarske i higijeničarske usluge pasa i mačaka lutalica.
A100704 Program ublažavanja, prilagodbe klimatskim promjenama  
Odnosi se na prijavljen projekat SECAP za sufinanciranje radnih podloga za izradu Programa ublažavanja, prilagodbe klimatskih promjena. 
A100705 Električna punionica automobila 
Ovim programom planirana su sredstva iz proračuna Općine te na već prijavljeni natječaj EU za izgradnju električne punionice automobila na parkiralištu odvojka ulice Kralja Tomislava.                                                                                                                                                                                                                                                                                                                                                                                                                                                                
K100701 Reciklažno dvorište
Ovim programom predviđena su sredstva za izgradnju i opremanje reciklažnog dvorišta, a spomenuto će se aplicirati na natječaj  za  bespovratna sredstva iz programa EU.                                                                                                                                                                                          

PROGRAM 1008 PROSTORNO UREĐENJE I UNAPREĐENJE STANOVANJA
Ovim se programom nastoje stvoriti uvjeti stanovanja mladim obiteljima koji prema Odluci Općinskog vijeća steknu uvjete za korištenje mjera poticaja kao i očuvanje i obnova što većeg broja fasada.  
                                                                                                                                                                        
A100803 Razvoj stanovanja i komunalne pogodnosti
Radi odlaska pretežno mladih obitelji Općina Kotoriba je još 2016. počela s primjenom Odluke o mjerama poticaja za uređenje nekretnina na području Općine Kotoriba. Kupnja nekretnina obuhvaća rashode za kupnju nekretnina i uređenje istih. Od prošle godine Općina sufinancira očuvanje i obnovu fasada stambenih objekata što se planira i ove proračunske godine. Plan za 2024. godinu je sufinancirati mještane pri rušenju starih kuća.                                                                                                                                                  
A100804 Kupnja nekretnina za pripremu parcela-gradilišta 
Cilj ovog programa je kupnja zemljišta za formiranje, prema Urbanističkom planu, nove stambene zone. 
                                                                                                                                                                                                                                 
PROGRAM 1009 RAZVOJ CIVILNOG DRUŠTVA
Za razvoj civilnog  društva izdvaja se 36.400,00 eura. Sufinanciraju se troškovi rada svih udruga koje djeluju na području Općine temeljem Zakona o udrugama i provedenim javnim natječajem. Sufinanciranje Crvenog križa regulirano je Zakonom, a temeljem Sporazuma o sufinanciranju „Centra prinos“ Hrvatskom crvenom križu financirat će se i rad pučke kuhinje. Sufinanciranje zaklade Katruža regulirano je Odlukom svih načelnika i gradonačelnika. Za razvoj civilnog društva od velike je važnosti prijenos podataka od pružatelja usluga do krajnjeg korisnika, pa se planiraju sredstva za izradu  natječajne dokumentacije za dodjelu sredstava za razvoj širokopojasnog interneta. U okviru ovog programa predviđena su i sredstva za  otvaranje sportsko-rekreacijskog centra na otvorenom.
Ovim programom predviđena  je i kapitalna donacija za  uređenje crkve i župnog dvora.

PROGRAM 1010 ORGANIZIRANJE I PROVOĐENJE ZAŠTITE I SPAŠAVANJA
Sufinanciranje vatrogastva regulirano je Zakonom o vatrogastvu, a za kapitalnu investiciju DVD Kotoriba osigurana su sredstva u vidu kapitalne donacije. Javna vatrogasne postrojba sufinancira se temeljem Sporazuma. Planirana su sredstva za redovno djelovanje Civilne zaštite i Gorske službe spašavanja. 
PROGRAM 1011 OSNOVNO I SREDNJOŠKOLSKO OBRAZOVANJE
Za potrebe razvoja i održavanja programa osnovnoškolstva planirana je tekuća pomoć osnovnoj školi od 10.000,00 eura. 

PROGRAM 1012 VISOKO OBRAZOVANJE
Temeljem Odluke o dodjeli pomoći redovnim studentima s područja Općine Kotoriba, Općina financira redovne studente koji su upisali drugu godinu studiranja i višu. U ovoj godini planirano je 15.000,00 eura.
                                                                                                                                                                                                                                                                                                                                                                                                                                                              
PROGRAM 1013 POTICANJE RAZVOJA TURIZMA
U okviru manifestacija u organizaciji Općine (Dani šibe i ribe, Fašnik i Doček Nove godine) sredstva u ovom programu koriste se za  kompletnu organizaciju manifestacija koja obuhvaća najam opreme, najam šatora te za postavu sadržaja koji građanima pružaju ugođaj prilikom održavanja pojedinih manifestacija. Planirano je i financiranje izgradnje turističke infrastrukture preko projekata Nacionalnog  programa oporavka i  otpornosti (NPOO) u suradnji s Općinom Legrad pod nazivom „PriDravska-Ciklo-MuraTura“. 
 
                                                                                                                                                                                                                      
PROGRAM 1014 ZAŠTITA, OČUVANJE I UNAPREĐENJE ZDRAVLJA
U ovom programu planirana su sredstva za  uslugu-rad laboratorija za vađenje krvi, te za preventivne zdravstvene preglede zaposlenika Općine.                                                                                                                                                                                                                      
 
                                                                                                                                                                                                                                  
PROGRAM 1015 RAZVOJ SPORTA I REKREACIJE
Osnovni cilj ovog programa je poticanje bavljenja sportom te zdravim načinom življenja. Sredstva se osiguravaju donošenjem Programa javnih potreba u sportu za 2024. godinu i provedenim javnim natječajem doznačuju na žiro-račun  sportskih udruga. Sredstva su namjenska, a realizacija istih udruge moraju opravdati. Osigurana su sredstva za kapitalu donaciju sportskim društvima za koja će biti raspisan natječaj.                                                                                                                                                                                                                          

PROGRAM 1016 PROMICANJE KULTURE
Sufinanciraju se aktivnosti kulturno-umjetničkih udruga prema Programu javnih potreba u kulturi za 2024. godinu i provedenim javnim natječajem.
Planirana su sredstva za pripremu i tisak  Monografije Kotoribe.
Za Projekat obnove zgrade stare škole u kulturni centar predviđena su sredstva za izmjenu postojećeg projekta. 

PROGRAM 1017 SOCIJALNA SKRB
Cilj ovog programa je pojedincu i obitelji omogućiti dostizanje minimalne materijalne sigurnosti i nezavisnosti u zadovoljavanju životnih potreba. 
Pomoć za ogrjev isplaćuje se prema novom Zakonu o socijalnoj skrbi. Socijalnim programom Općine Kotoriba predviđena su sredstva za jednokratnu novčanu pomoć socijalno ugroženim pojedincima te prigodni poklon paketi za Uskrs i krajem godine. Osigurana su sredstva za projekt pomoć u kući za potrebite mještane preko Centra za pomoć u kući Međimurske županije.

                                                                                                                                                                                                                          
003 KORISNICI PRORAČUNA

PROGRAM 1018 DJEČJI VRTIĆ KOTORIBA
Dječji vrtić Kotoriba je samostalna javna ustanova za njegu, odgoj i naobrazbu predškolske djece od 1 godine do polaska u školu. Rad se realizira u tri odgojne skupine. 
Sredstva za rad Dječjeg vrtića planiraju se u iznosu od 134.150,00 eura što će biti utrošeno na rashode za zaposlene i za materijalne rashode.
Ostatak se odnosi na programe Dječjeg vrtića Kotoriba.

PROGRAM 1019 KNJIŽNICA I ČITAONICA KOTORIBA
Osnovni cilj Knjižnice i čitaonice Kotoriba je osigurati dostupnost svih znanstvenih, obrazovnih i kulturnih informacija putem tiskane građe najširem krugu  stvarnih i potencijalnih korisnika. Knjižnica se u svom djelovanju rukovodi načelima izvrsnosti i stručnosti, društvene osjetljivosti, otvorenosti, odgovornosti i koristi prema zajednici stvarnih i potencijalnih korisnika.
Općina Kotoriba u svom proračunu planira  iznos od 51.100,00 eura od čega se iznos od 18.400,00 eura planira za izdatke zaposlenika, dio sredstva  se odnosi na materijalne rashode, na nabavu knjižne i neknjižne građe te 20.000,00 eura za dodatna ulaganja u imovinu.
Ostatak se odnosi na programe Knjižnice i čitaonice Kotoriba.
                                                                                                                                                                                                                                                                 
Obrazloženje pripremila
Snježana Keler Fundak

                                                                                                                                                                         

                                                                                                                                                                                                                                        




                                                                                                                                                                                                                           
2

